అజాతశత్రువు (సినిమా)

అజాత శత్రువు 1989 లో విడుదలైన తెలుగు సినిమా. మక్కల్ తిలకం మూవీస్ పతాకంపై పి.పద్మనాభం నిర్మిచగా విజయనిర్మల దర్శకత్వం వహించింది. కృష్ణ, రాధ ప్రధాన తారాగణంగా నిర్మితమైన ఈ చిత్రానికి శంకర్ గణేష్ సంగీతాన్నందించాడు.

కథ 
"అజాత శత్రువు" అనే పేరుకి ఈ చిత్రానికి ఎక్కడా సంబంధం లేదు. అజాత శత్రువు అనగా శత్రువులు లేనివాడు అని అర్థం. కానీ ఇందులో కథానాయకుడు గోపీకృష్ణకి శత్రువులు చాలా మందే ఉన్నట్లు కనిపిస్తాడు. పోతే ఈ కథలో మనకి జమీందారు ఫాయిదాలు, ఎస్టేట్ వ్యవహారాలు వగైరాలు కూడా కనిపిస్తాయి. ఈ కథ ఎప్పటిదో అనిపిస్తుంది. కానీ చిత్రం ఆధునికంగా ఉంటుంది.

తన భార్య చెడిన ఆడదని భావించి రోజూ కొరడాతో చచ్చేట్టు కొట్టే ఓ జమిందారు తనకి పుట్టిన బిడ్డ తన కొడుకు కాదని భావించి దూరం చేసుకుంటాడు. ఆ కొడుకు పెద్దవాడై మేనేజరుగా ఆ ఎస్టేటుకి వచ్చి తల్లి నిర్దోషిత్వాన్ని నిరూపించి విలన్ల పని పడతాడు. ఇదే సూక్షంగా ఈ సినిమా కథ.

తారాగణం 

 ఘట్టమనేని కృష్ణ
 రాధ
 అనూరాధ
 అన్నపూర్ణ
 నిర్మల
 జగ్గయ్య
 కోట శ్రీనివాసరావు
 సుత్తివేలు
 గిరిబాబు
 త్యాగరాజు
 వై.జి.మహేంద్రన్
 రాజా
 భీమరాజు

సాంకేతిక వర్గం 

 కథ: గిరిజా భగవాన్
 మాటలు: సత్యానంద్
 పాటలు:వేటూరి సుందరరామమూర్తి
 నేపథ్య గాయకులు: పి.సుశీల, రాజ్‌సీతారాం
 స్టుడియోస్: సత్యా - ప్రసాద్
 పోరాటాలు: జె.రాజ్, తమిళ్ మణీ, గిరి
 దుస్తులు: కాస్ట్యూమ్స్ కృష్ణ
 మేకప్ ఛీప్: సి.మాధవరావు
 స్టిల్స్: శ్యామలరావు
 కళ: బి.చలం
 నృత్యాలు:శ్రీనివాస్
 పోరాటాలు: సూపర్ సుబ్బరామన్
 కూర్పు:ఆదుర్తి హరనాథ్
 ఛాయాగ్రహణం:లక్ష్మణ్ గోరే
 సంగీతం:శంకర్ - గణేష్
 నిర్మాత: పి.పద్మనాభం
 చిత్రానువాదం, దర్శకత్వం: విజయనిర్మల

పాటలు
 దొంగలా వెన్నలు దోచుకోవద్దురా కృష్ణయ్యా - పి. సుశీల, రాజ్ సీతారాం
 బందరు లడ్డమ్మో నా బంగరు జంపమ్మో - రాజ్ సీతారాం
 సరస సరాగం ప్రతి సాయంకాలం చిలిపి దుమారం - రాజ్ సీతారాం,పి. సుశీల
 స్వాతి వానలో ముత్యమందుకో లేలేత జల్లులో - రాజ్ సీతారాం,పి. సుశీల
 కన్నదెవరు బ్రాహ్మణి కన్నదెవరు విష్ణువుని - రాజ్ సీతారాం

మూలాలు

బాహ్య లంకెలు

 Ajatha Satruvu on Twitter

జగ్గయ్య నటించిన సినిమాలు
కోట శ్రీనివాసరావు నటించిన సినిమాలు
ఘట్టమనేని కృష్ణ నటించిన సినిమాలు
సుత్తి వేలు నటించిన సినిమాలు